1999/355/EY: Komission päätös, tehty 26 päivänä toukokuuta 1999, Kiinaa (Hongkongia lukuun ottamatta) koskevista kiireellisistä toimenpiteistä Anoplophora glabripennis (Motschulsky) -organismin leviämisen estämiseksi (tiedoksiannettu numerolla K(1999) 1346)



Virallinen lehti nro L 137 , 01/06/1999 s. 0045 - 0046



KOMISSION PÄÄTÖS, tehty 26 päivänä toukokuuta 1999, Kiinaa (Hongkongia lukuun ottamatta) koskevista kiireellisistä toimenpiteistä Anoplophora glabripennis (Motschulsky) -organismin leviämisen estämiseksi (tiedoksiannettu numerolla K(1999) 1346) (1999/355/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 98/2/EY(2), ja erityisesti sen 15 artiklan 3 kohdan, sekä katsoo, että (1) jos jäsenvaltio arvioi, että Anoplophora glabripennis (Motschulsky) -organismin välitön kulkeutumisvaara sen alueelle kolmannesta maasta on olemassa, se voi väliaikaisesti toteuttaa tarvittavia lisätoimenpiteitä suojautuakseen kyseiseltä vaaralta, (2) Anoplophora glabripennis (Motschulsky) -organismin esiinnyttyä tietyiltä Kiinan alueilta peräisin olevassa lehtipuusta valmistetussa puisessa pakkausmateriaalissa Yhdistynyt kuningaskunta totetutti 14 päivänä joulukuuta 1998 virallisia toimenpiteitä suojellakseen aluettaan mainitun organismin kulkeutumisvaaralta ja aloitti erityisiä mainitun hyödykkeen lisäseurantamenettelyjä kyseisen organismin varalta, (3) Yhdistyneen kuningaskunnan toimittamien tietojen ja kansainvälisen tieteellisen ammattikirjallisuuden perusteella on ilmeistä, ettei Anoplophora glabripennis (Motschulsky) -organismia esiinny Hongkongissa, (4) näiden torjuntatoimenpiteiden perusteella olisi toteutettava yhteisöön sovellettavia kiireellisiä toimenpiteitä Anoplophora glabripennis (Motschlusky) -organismin mainitusta maasta (Hongkongia lukuun ottamatta) yhteisöön kulkeutumisen estämisen tehostamiseksi; näihin toimenpiteisiin olisi kuuluttava seuraava Kiinasta (Hongkongia lukuun ottamatta) peräsin olevaa puuta, havupuiden (Coniferales) puuta lukuun ottamatta, koskeva vaatimus: - kaikenlaisten tavaroiden kuljetuksessa tosiasiallisesti käytettävien pakkauslaatikoiden, -häkkien ja -pyttyjen ja vastaavan pakkausmateriaalin, kuormalavojen, laatikkokuormalavojen ja muiden lastauslavojen muodossa olevasta puusta tai - lastin kiilaamiseen tai tukemiseen käytettävästä puuaineesta, mukaan lukien sellainen, jossa puun luonnollisen pyöreä ulkopinta ei ole säilynyt, on poistettava kaarna eikä siinä saa olla läpimitaltaan yli 3 millimetrin mittaisia hyönteisten tekemiä reikiä, tai se on uunikuivattava siten, että kosteuspitoisuus on alle 20 prosenttia ilmaistuna osuutena kuiva-aineesta, joka on saatu aikaan asianmukaisten aika- ja lämpötilavaatimusten mukaisesti, (5) jos ilmenee, että tämän päätöksen 1 artiklassa tarkoitetut kiireelliset toimenpiteet eivät riitä estämään Anoplophora glabripennis (Motschulsky) -organismin kulkeutumista tai että näitä lisätoimenpiteitä ei ole noudatettu, on suunniteltava tiukempia tai vaihtoehtoisia toimenpiteitä, (6) näiden kiireellisten toimenpiteiden vaikutuksia valvotaan ja arvioidaan jatkuvasti vuoden 1999 aikana ja mahdollisia jatkotoimenpiteitä harkitaan viimeistään 31 päivänä joulukuuta 1999 mainitun valvonnan ja arvioinnin tulosten perusteella, ja (7) tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen liitteessä määriteltyä Kiinasta (Hongkongia lukuun ottamatta) peräisin olevaa puuta voidaan tuoda yhteisön alueelle ainoastaan, jos tämän päätöksen liitteessä säädettyjä kiireellisiä toimenpiteitä noudatetaan. Liitteessä määriteltyjä kiireellisiä toimenpiteitä sovelletaan ainoastaan tällaiseen Kiinasta 10 päivänä kesäkuuta 1999 tai sen jälkeen lähtevään puuhun. 2 artikla Sen estämättä, mitä komission direktiivissä 94/3/EY(3) säädetään, tuojajäsenvaltioiden on toimitettava komissiolle ja muille jäsenvaltioille ennen 31 päivää lokakuuta 1999 yksityiskohtainen tekninen selvitys liitteessä olevassa 2 kohdassa tarkoitetusta virallisesta valvonnasta. 3 artikla Jäsenvaltioiden on mukautettava toimenpiteet, jotka ne ovat totetuttaneet tarkoituksenaan suojautua Anoplophora glabripennis (Motschulsky) -organismin kulkeutumista ja leviämistä vastaan, siten, että ne noudattavat 1 artiklan vaatimuksia. 4 artikla Tätä päätöstä tarkastellaan uudelleen 31 päivään joulukuuta 1999 mennessä. 5 artikla Tämä päätös on osoitettu kaikille jäsenvaltioille. Tehty Brysselissä 26 päivänä toukokuuta 1999. Komission puolesta Franz FISCHLER Komission jäsen (1) EYVL L 26, 31.1.1977, s. 20. (2) EYVL L 15, 21.1.1998, s. 34. (3) EYVL L 32, 5.2.1994, s. 37, oikaisu (EYVL L 59, 3.3.1995, s. 30) LIITE Tämän päätöksen 1 artiklan määräysten soveltamiseksi on noudatettava seuraavia kiireellisiä toimenpiteitä: 1. Seuraavassa muodossa olevasta Kiinasta (Hongkongia lukuun ottamatta) peräisin olevasta puusta, havupuiden (Coniferales) puuta lukuun ottamatta: - kaikenlaisten tavaroiden kuljetuksessa tosiasiallisesti käytettävien pakkauslaatikoiden, -häkkien ja -pyttyjen ja vastaavan pakkausmateriaalin, kuormalavojen, laatikkokuormalavojen ja muiden lastauslavojen muodossa oleva puu tai - lastin kiilaamiseen tai tukemiseen käytettävä puuaine, mukaan lukien sellainen, jossa puun luonnollinen pyöreä ulkopinta ei ole säilynyt, on poistettava kaarna eikä siinä saa olla läpimitaltaan yli 3 millimetrin mittaisia hyönteisten tekemiä reikiä, tai se on uunikuivattava siten, että kosteuspitoisuus on alle 20 prosenttia ilmaistuna osuutena kuiva-aineesta, joka on saatu aikaan asianmukaisten aika- ja lämpötilavaatimusten mukaisesti. 2. Direktiivissä 77/93/ETY tarkoitettujen vastuussa olevien virallisten elinten on valvottava 1 kohdassa tarkoitettujen säännösten noudattamista.